Årsmelding fra styret i Halsa Idrettslag for idrettsåret 2019.			10.03.2020
Styret har bestått av: 
Svein Stolsmo (leder), Kurt Rønning (nestleder), Brynhild Gujord (kasserer), Guri Reiten, Ida Aakvik og Torstein Hyldbakk.
Det er avholdt 5 styremøter og vi har til sammen hatt 28 saker oppe til drøfting. Styret jobber godt i lag.
Vi har holdt alle styremøtene på Stornaustet.
Før sesong ble det holdt ett styremøte med alle gruppelederne til stede, der vi gikk gjennom instrukser og HMS plan.
Alle møtereferat og andre relevante dokumenter knyttet til lagets drift lagres i One Drive. Dette er en svært sikker og effektiv måte å lagre informasjon på, og kan nås fra alle slags enheter som har kontakt med telenettet.
Styret har ellers vært aktive på strandryddeaksjon og Halsa-Cupen. 
Halsa Idrettslag har hatt aldersbestemte lag i fotball, delvis i samarbeid med Valsøyfjord IL. Trimgruppa har arrangert turorientering og Blåfjelløpet i lag med Friidrett. Padlegruppa har hatt utlån av kajakker og orienteringsgruppa har arrangert treningsløp i orientering.
Vi viser til den enkelte gruppes årsmelding for detaljer.
Styret ønsker å rette en stor takk til alle gruppeledere for stødig gjennomføring av året.
Laget har svært god økonomi, og vi i styret er åpne for forslag som kan øke aktiviteten i laget.

For styret
Svein Stolsmo
Leder Halsa Idrettslag

